Foto: Fonet / Zoran Mrđa

Kako prenosi Insajder, Đorđević je naveo da nije želeo da dozvoli da Đilas „zloupotrebi decu u političke svrhe“. Upitan da li je on zloupotrebio Ministarstvo na čijem je čelu u političke svrhe jer nije dozvolio donaciju, Đorđević je naveo da je to njegovo pravo i da Đilas, ako želi, donaciju može da uplati anonimno.

„Kada bi neki kriminalac ili tajkun uplatio novac, vi biste me odmah napali zbog toga“, odgovorio je Đorđević.

Insajder navodi da se tim Dragana Đilasa iz kompanije „Multicomgroup“ obratio Ustanovi za decu i mlade „Sremčica“, u kojoj borave deca sa smetnjama u razvoju, da bi im u susret novogodišnjim praznicima donirali 280.000 dinara koje je Đilas dobio nakon suđenja s medijima. Međutim, nakon dve nedelje čekanja, 12. decembra Ustanova je odbila donaciju „Multicomgroup“, što do sada nije bio slučaj.

V.d. direktora te ustanove Sandra Perić je u elektronskoj poruci koju je poslala Đilasovom timu navela da za novac koji Đilas želi da uplati ustanovi gde borave mališani ometeni u razvoju nisu dobili odobrenje Ministarstva za rad i socijalna pitanja.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se